**Az iszlám gyökerei (rövid)**

|  |  |  |
| --- | --- | --- |
| **Szempontok** | **Műveletek, tartalmak** | **Pont** |
| **Feladatmegértés** | A vizsgázó alapvetően az iszlám zsidó-keresztény gyökereit mutatja be. A válasz a forrás felhasználásával lényegi összefüggéseket tár fel. | **0–2** |
| **Tájékozódás térben és időben** | **T** Rögzíti az iszlám időszámítás kezdetét (622) és a téma egy térbeli elemét (pl. az iszlám szent városa Mekka, a zsidóság / a kereszténység / az iszlám szent városa Jeruzsálem, az iszlám Arábiában alakult ki, mindhárom vallás a Közel-Keleten alakult ki). | **0–2** |
| **Kommunikáció, a szaknyelv alkalmazása** | **K1** Szakszerűen használja a következő általános és konkrét történelmi fogalmakat: pl. iszlám, egyistenhit, Korán, kereszténység. | **0–2** |
| **K2** A kifejtés mondatokból áll, és a szöveg logikusan felépített. A válasz nem tartalmaz súlyos nyelvhelyességi vagy helyesírási hibát. | **0–2** |
| **Ismeretszerzés, a források használata** | **F** Rögzíti, hogy az iszlám elismerte a zsidó és keresztény prófétákat / vallási tanítókat, és ezzel kapcsolatban lényegi megállapítást tesz (pl. Mohamed kapcsolatba került a zsidósággal és a kereszténységgel; Mohamedet tartják az utolsó prófétának / a  „próféták pecsétjének”; az iszlám magát a korábbi kinyilatkoztatások betetőzésének tartja; az iszlám a Bibliát is elismeri szent könyvnek / a zsidókat és a keresztényeket a „könyv népeinek” tartja; az iszlám Jézust is csak prófétának tartja). | **0–3** |
| **Eseményeket alakító tényezők feltárása, kritikai és probléma- központú gondolkodás** | **E1** Rögzíti, hogy az iszlám a zsidósághoz és a kereszténységhez hasonlóan monoteista vallás, és ezzel kapcsolatban lényegi megállapítást tesz (pl. az iszlám tanítása szerint istene azonos a zsidóságéval / kereszténységével – „Ábrahám Istene”; az iszlám elveti Jézus istenségét / a Szentháromságot; az iszlám térítő vallás  – a zsidósággal ellentétben / a kereszténységhez hasonlóan). | **0–3** |
| **E2** Rögzíti, hogy az iszlám szent könyve a Korán, és ezzel kapcsolatban lényegi megállapítást tesz (pl. a hagyomány szerint Gábriel arkangyal diktálta Mohamednek / Mohamed közvetítette az isteni kinyilatkoztatást; tartalma sokban hasonlít a Bibliáéra; a három vallásban / a szent könyvekben hasonló vallási előírások is megjelennek: pl. böjt, zarándoklat, alamizsna). | **0–3** |
| *Ugyanaz a válasz nem fogadható el két külön tartalmi elem (forráshasználat, eseményeket alakító tényezők) pontozásánál is.* | | |
| **A FELADATBAN ELÉRHETŐ ÖSSZPONTSZÁM** | | **17** |